open-index/open-wikipedia-markdown huggingface dataset:
Rose Kabagyenyi

**Rose Kabagyeni** (yazaalibwa 4 Ogwomunaana 1974; oluusi ayitibwa **Rose Kabagyeni** ) Munnayuganda, munnabyabufuzi  era eyali omubaka omubaka wa Palamenti omukyala . Yali  mubaka wa Palamenti (MP) omukyala akiikirira Disitulikiti y'e Kisoro, ekifo kye yaweererezaamu okuva mu 2016 okutuuka mu 2021. Bwe gwatuukira mu 2022 , yaliko omuwabuzi wa Pulezidenti omukulu ku by’obulimi mu Uganda. 

Ono mmemba w’ekibiina ky’ebyobufuzi ekiri mu buyinza ekya National Resistance Movement . 

## Obulamu bwe n’okusoma kwe ng'akyali muto
Kabagyenyi yazaalibwa nga 4 Ogwomunaana mu 1974. Yamaliriza emisomo gye egya pulayimale mu Gikoro primary school mu 1987. Mu 1990, yamaliriza siniya ey'okuna ne satifikeeti ya Uganda Certificate of Education (UCE) mu ssomero lya Seseme Girls secondary school e Kisoro . Yafuna satifikeeti esooka mu by’obulimi mu 1995 ne dipulooma mu by’obulimi okuva mu ttendekero ly'ebyobulimi erya Bukalasa Agricultural College mu 2000.

Mu 2004, Kabagyenyi yafuna diguli mu by'obulimi eya Bachelor's degree in Agriculture okuva mu Ssettendekero wa Makerere mu Kampala. Yeeyongerayo n’okusoma kwe n’afuna dipulooma ey'okubiri mu 2011 ate satifikeeti ey'okubiri mu kulondoola n’okwekenneenya okuva mu ttendekero lya Uganda Management Institute mu 2013.

Mu 2014, Kabagyenyi yafuna diguli eyookubiri mu by’obulimi okuva mu Ssettendekero wa Makerere .

Kabagyenyi yazaalibwa  mu 1974 nga 14 mu gw'omunana. Emisomo gye egya primary yagimalira ku ssomero lya Gikoro primary school mu mwaka gwa 1987. Mu mwaka gwa 1990, yamaliriza secondary nafuna ebbaluwa ye eya Uganda Certificate of Education (UCE) ku ssomero lya Seseme Girls secondary school mu Kisoro . Yafuna satifikeeti ye eyasooka mu by'obulimi mu 1995 ne dipulooma mu by'obulimi okuva mu ttendekero ly'ebyobulimi li Bukalasa Agricultural  mu 2000. 

Mu 2004, Kabagyenyi yafuna diguli  mu by’obulimi okuva ku Ssetendekero w’e Makerere mu Kampala . Yeyongerayo n’emisomo gye n’afuna dipulooma eyookubiri mu mwaka gwa 2011 ne satifikeeti eyookubiri mu kulondoola n’okwekenneenya okuva mu ttendekero lya Uganda Management Institute mu 2013.

Mu mwaka gwa 2014, Kabagyenyi yafuna diguli eyookubiri mu by’obulimi okuva ku Ssetendekero w’e Makerere .

## Emirimu gye
Okuva mu 1997 okutuuka mu 2000, Kabagyenyi yakola ng’akulira eby'obulimi mu gavumenti z’ebitundu e Kisoro era ng’akulira eby'obulimi mu Disitulikiti y’e Kisoro okuva mu 2007 okutuuka mu 2010.

Kabagyenyi yaliko omuwi w’amagezi mu kitongole ekiwabula ku by’obulimi mu Ggwanga ekya NAADS.   

Ng'omubaka omukyala mu Paalamenti owa Disitulikiti y'e Kisoro yasikizibwa Sarah Mateke Nyirabashitsi .  

## Laba ne bino

* Omubaka wa Paalamenti
* National Resistance Movement
* Paalamenti ya Uganda
* Olukalala lw'ababaka mu Paalamenti ya Uganda ey'ekkumi
* Disitulikiti y'e Kisoro

## Ebijuliziddwa

## Ebijuliziddwa w'abweru wa Wikipedia

* Omukutu gwa Paalamenti ya Uganda
* Owek. Rose Kabagyeni ku Facebook
* Kabagyenyi Rose ku Linkedin
Amalakwang

**Amalakwang** oba **Malakwang** nva endiirwa esangibwa mu Bukiikakkono bwa Uganda .   Kika ky'akimuli ekiliibwa ekiyitibwa roselle ( *Hibiscus sabdariffa* )  ekiteekebwateekebwa mu ngeri ez'enjawulo eziwerako.   Emu ku ngeri gy'ezifumbibwamu ye boyilo, endala zigattibwa mu binyebwa ebisekule (ekipooli) ne zigabulwa ne lumonde, akawunga n'omuceere .   Enva endiirwa zino zanikibwa okuzikuuma okumala ebbanga eliwerako. Era zikozesebwa ng'eddagala.  

Era zisangibwa mu bitundu bya Uganda ebirala omuli West Nile, Buvanjuba bwa Uganda ne Karamoja .   

## Laba ne bino
Emmere y'aba Lugbara

## Ebijuliziddwa
Rosemary Nauwat

**Rosemary Nauwat** (yazaalibwa nga 14 Ogwekkuminogumu 1968) Munnayuganda, musomesa era omubaka wa Paalamenti ya Uganda. Mu Gwokuna 2020, ye yali mubaka omukyala omulonde eyali akiikirira Disitulikiti y’e Amudat mu Paalamenti ya Uganda ey’ekkumi. Yakiikirira ekitundu kye kimu mu Paalamenti ya Uganda ey’omwenda nga mmemba w’ekibiina kya National Resistance Movement. Oluvannyuma yavuganya mu kulonda kwa bonna okwa 2016 ng’avuganya ku bwa nnamunigina. 

## Obuto bwe n’obuyigirize
Nauwat yakola ebigezo bye ebyakamalirizo ebya Primary Leaving Examination mu Kalas Girls Primary mu 1980 nga tannaba kufuna baluwa ye eya O Level ( Uganda Certificate of Education ) mu Kangole Girls Secondary School mu 1984. Oluvannyuma yasomera ku Kyebambe Girls Secondary School mu A Level ( Advanced Certificate of Education ) mu 1998 n’oluvannyuma n’awandiisibwa mu Kaliro National Teachers College kusoma dipuloma mu busomesa bwa siniya gye yafuna mu 1993. Oluvannyuma yafuna diguli mu busomesa eya Bachelor of Arts in Education okuva mu Ssettendekero wa Makerere mu 2001.

## Emirimu gye
Wakati wa 1994 ne 2003, Nauwat yakola ng’omusomesa mu Moroto High School.

Oluvannyuma yavuganya ku kifo ky’omubaka omukyala owa Disitulikiti y’e Amudat mu 2011 ku tikiti y'ekibiina kya National Resistance Movement . Yeesimbawo ku bwa nnamunigina mu kulonda kwa bonna okwa 2016 okusigaza ekifo kino. Ng’omubaka omukyala mu Paalamenti ya Uganda ey’ekkumi, yali mmemba mu kibiina ekigatta ababaka abakyala mu Paalamenti ekya Uganda Women Parliamentary Association (UWOPA) era yali atuula ku kakiiko ka Paalamenti akavunaanyizibwa ku by’enfuna by’eggwanga. 

## Laba ne bino

* Disitulikiti y’e Amudat
* Paalamenti ya Uganda ey'ekkumi

## Ebijuliziddwa

## Ebijuliziddwamu w'abweru wa Wikipedia
Omukutu gwa Paalamenti ya Uganda
Misi Kabanda

**Minsa Kabanda**, oluusi amanyiddwa nga *Hajjat Minsa Kabanda*, ye minisita wa Kampala.          ​ Y'omu kuba Minisita abamaliriza pulaani y'okukola n'okupanga emmotoka ekika kya baasi okwanguyiza ku ntabula mu kibuga Kampala (GKMA) nga bayita mu kitongole kya gavumenti ekya Kampala Capital City Authority n'ekolero lya baasi erya METU.  Kyokka Pulezidenti Museveni yagaana okwewola okusobola okuyingiza baasi mu Ggwanga. 

## Emirimu gye egy'ebyobufuzi
Nga Minisita wa Kampala, Misi Kabanda akulembera minisitule evunaanyizibwa ku kukwasaganya obukulembeze bw'e Kampala, okuteekateeka ebizimbe, obuweereza mu bitundu n’ennongoosereza mu Kampala . Mu kifo kino akolagana n’abakungu nga Meeya, omumyuka wa meeya n’abakulira divizoni ettaano ezikola Kampala. 

## Emirimu gye yetabyemu
Misi Kabanda abadde y'enyigira nnyo mu nteekateeka ezitunuulidde abantu b’omukitundu n’abavubuka;

* **Abavubuka n'okutumbula obukugu** ; Awagidde mu lujjudde enteekateeka z’obukugu ezigenderera okukendeeza ku bumenyi bw’amateeka ng’awa abavubuka mu Kampala obukugu mu by’emikono, ekileetawo enkola ennungi mu bantu b’omu kitundu. 
* **Obuwagizi mu bizinensi n'okutandikawo emirimu** ; Mu bukulembeze bwe ne KCCA, yayambako okutongoza ebifo eby’obusuubuzi nga mu divizoni y’e Makindye okuwa abavubuka abasuuliddwa ku mabbali obukugu mu by’obusuubuzi n’okwetegekera emirimu, emirundi mingi ng’akolagana ne ba patana ab'enjawulo nga Voluteer Services Overseas (VSO) ne Standard Chartered Foundation. Ebifo bino biwagira okutendekebwa mu byuma bikalimagezi oba giyite kompyuta, okulungamya ku by'emirimu n’okuwa abaganyulwa ebikozesebwa mu kutandikawo emirimu. 

## Laba ne bino

* Olukalala lwa minisitule za gavumenti mu Uganda
* Paalamenti ya Uganda
* Kabineeti ya Uganda
* Dorothy Kisaka

## Ebijuliziddwa
 

## Ebijuliziddwamu w'abweru wa Wikipedia

* Omukutu gwa Paalamenti ya Uganda
* Omukutu gwa Kampala Capital City Authority
Kwizera Eudia

**Kwizera Eudia** yali Munnayuganda, munnabyabufuzi. Yali Munnakibiina kya National Resistance Movement (NRM) era yaweereza mu Paalamenti ya Uganda ey’omunaana ng’akiikirira Disitulikiti y’e Kisoro . 

## Emisomo gye
Yalina Satifikeeti ne Diguli mu kubudabuda abantu eya Bachelors Degree in Counselling. 

## Emirimu gye egy'ebyobufuzi
Kwizera yalondebwa ng'omubaka omukyala akiikirira Disitulikiti y'e Kisoro mu 2006 ng'aweereza mu Paalamenti ya Uganda ey'omunaana . Yakiikirira ekitundu kye nga mmemba w’ekibiina kya NRM okutuusa mu 2011. Mu kisanja kye ng'aweerereza mu Paalamenti, yali yenyigira mu kukubaganya ebirowoozo ku mateeka n’okulwanirira abantu, wadde ng’emirimu egy’enjawulo egy’obukiiko n’etteeka lye yawagira tebiwandiikiddwako mu lujjudde. 

Mu kulonda kw'ababaka ba Paalamenti okwa 2011, Kwisera yafiirwa ekifo kye eri Sarah Mateke Nyirabashitsi muwala  w'eyali Minisita omubeezi mu kiseera ekyo Philemon Mateke . 

## Emirimu gye nga tonnafa
Yafa mu 2017 ku myaka 60 okuva mu ddwaaliro e Nsambya mu Kampala.    Kwizera kigambibwa nti yafa oluvannyuma lw’okulwala akaseera katono.  Nga tannafa, yaliko omubaka wa Paalamenti Omukyala mu Palamenti ya Uganda ey’omunaana nga yali akiikirira Disitulikiti y’e Kisoro okuva mu 2006 okutuuka mu 2011 nga Sarah Mateke Nyirabashitsi, muwala wa eyali Minisita omubeezi, Philemon Mateke tannakwata bubaka bwa Paalamenti obwa Disitulikiti y’e Kisoro. Kwizera yaziikibwa mu maka ga bajjajjaabwe mu Ggombolola y'e Rubugiru mu Disitulikiti y'e Kisoro. 

Nga tannatandika byabufuzi, era yali akozesebwa ng’omukung’aanya w’abantu aba wansi mu kkampuni ya Compassion International. Yali mmemba ku lukiiko olufuzi mu African Queens and Women Cultural Leaders Network. Eudia, yalina omwana omu yekka ow’obulenzi ayitibwa Michael Kwizera. 

Mu lukiiko lw’omubaka ba Africa olwatuula e Kenya, yakubirizza abakulembeze ba Africa okulongoosa ku mutindo gw'emmere elimibwa wamu n’okugirongoosa saako n’okugitunda. 

## Okufa kwe n’omukululo gwe yaleka
Kwizera yafa nga 12Ogwokutaano 2017 mu ddwaliro e Nsambya mu Kampala oluvannyuma lw’okulwalira akaseera katono. Kigambibwa nti we yafiira yali mu myaka gya nkaaga. Okufa kwe kwakungubagibwa nnyo banne mu byobufuzi n’abantu b’omu kitundu kye yali akiikirirra, abaali b'ejjukkanya okwewaayo kwe mu kuweereza abantu b’e Kisoro n’ebintu by’akoze mu bantu. 

Yaziikiddwa mu maka ga bajjajjaabe mu Ggombolola y'e Rubuguri mu Disitulikiti y’e Kisoro . Kwizera ayaleka  omwana we omu yekka Michael Kwizera. 

## Laba ne bino

* Sarah Mateke Nyirabashitsi
* Olukalala lw’ababaka mu Paalamenti ya Uganda ey’omunaana

## Ebijuliziddwa
Kwebiha Joyce

**Kwebiha Joyce** olumu ayitibwa *Kwebiha Joyce Mama Mission* Munnayuganda, munnabyabufuzi. Yali y'esimbawo ku bwannamunigina ku kifo ky'omubaka omukyala akiikirira Disitulikiti y'e Kyenjojo mu Paalamenti ya Uganda ey'omunaana .

## Emirimu gye
Ye dayirekita wa leediyo ya Kyenjojo Development. 

## Mu kisaawe ky'eby'obufuzi
Mu kuggulawo ofiisi y'ekibiina kya National Unity Platform mu Gwekkuminogumu 2020 e Kyenjojo, Joyce ye yali omugenyi omukulu ku mukolo guno.  Yasaba emirembe n’obutebenkevu mu kiseera ky’okulonda kwa 2021 n’oluvannyuma lw’okulonda wadde nga wabeera enjawukana mu Bannayuganda mu sizoni y’ebyobufuzi n’oluvannyuma lw’akalulu nga kawedde. 

Mu 2007, omwaka Joyce lwe yeegatta ku Paalamenti ya Uganda ey’omunaana ng’omukyala omubaka my Paalamenti ya Uganda, yafuna okutiisibwatiisibwa okuttibwa okuva mu bawagizi b’omu ku baali beesimbyewo mu kulonda kw’aba ssentebe ba disitulikiti Local Council 5.  Joyce yagamba nti okutiisatiisa okumutta kwava ku bigambibwa nti yali akubirako omu kw'abo abaali b'esimbyewo mu kaseera k'okulonda. Mu kutiisibwatiisibwa kuno okw'okumutta kwalimu n’okutiisatiisa okwokya leediyo ya Kyenjojo Development Radio, gye yali dayirekita. 

Oluvannyuma mu Paalamenti eyaddako, Linda Timbigamba ow’emyaka 28, yawangula abadde mu ntebe, Joyce Kwebiha n’obululu 24,922, ku kifo ky’omubaka omukyala owa Kyenjojo era Kwebiha n’afuna obululu 20,106.  Yaddirirwa Miriam Kesiime n'obululu 14,123 ne Theresa Kabasinguzi n'asembayo n'obululu 11,911. 

## Laba ne bino

* Olukalala lw'ababaka mu Paalamenti ya Uganda ey'omunaana .

## Ebijuliziddwa
Ssinabulya Sylvia Namabidde

**Ssinabulya Sylvia Namabidde** (24 Ogwekkuminebiri 1964) Munnayuganda, munnabyabufuzi. Yafuuka omubaka wa Paalamenti owa Disitulikiti y'e Mityana  mu 2001.  Yaweereza mu Paalamenti ya Uganda ey'omunaana n'eyomwenda wansi w'ekibiina ky'ebyobufuzi ekya National Resistance Movement .

## Emirimu gye
Namabidde alina ebisaanyizo mu by’enjigiriza, okuddukanya emirimu, n’ebyobulamu mu gavumenti n'e mu bitongole bya bannekolera gyange.   mu nkola y'ebyobufuzi by'eggwanga,yaleeta etteeka eppya erikwata ku kulabirira bamaama era n'atandikawo etteeka eppya mu Uganda okuteeka obujjanjabi ku mbalirira ya Uganda omulundi ogwasooka.  Amanyiddwa nnyo olw’okulwanirira bamaama.   Namabidde nga naye mulwanirizi w'eddembe ly'abakyala, atumbula obulamu bw'okuzaala n'okutaasa obulamu bwa bamaama n'abaana baabwe abaakazaalibwa.  Mu 2006, yafuna ekikangabwa bwe yakizuula nti gavumenti yali tetwala nsonga ya kufa kwa bamaama n’abaana abawere ng’ekikulu. 

Ssinabulya ye ssentebe w’ekibiina ky'aba minisita n'ababaka ba Paalamenti abakyala ekya  Network of African Women Ministers and Parliamentarians.  Ye ssentebe w’akakiiko ka Cheza ekyawandiisibwa nga 22, Ogsooka 2014 era nga kyatongozebwa mu butongole kaminsona w’ebyenjigiriza n’emizannyo nga 28, Ogwomusanvu 2014.  Essomero eryasooka okukkiriza omuzannyo guno lyali Greenhill Academy.  Cheza era emanyiddwa nga *Okwepena* (Luganda) muzannyo kumpi buli muwala omuto gwe yazannyanga, buli wamu, ne ku mabbali g’ekkubo. 

Ye Ssentebe omulonde ow’akakiiko k'obuweereza mu Disitulikiti y’e Mityana aka Mityana District Service Commission. 

## Laba ne bino

* Olukalala lw’ababaka mu Paalamenti ya Uganda ey’omunaana

## Ebijuliziddwa


## Ebijuliziddwamu w'abweru wa Wikipedia

* Gavumenti ez’ebitundu mu Disitulikiti y’e Mityana
Sylvia Bahireira Tumwekwase

**Sylvia Bahireira Tumwekwase**, amanyiddwa nga **Omushaho**, Munnayuganda, munnabyabufuzi, omubaka mu Paalamenti era nnansi omutendeke. Ye omubaka wa Paalamenti omukyala owa Disitulikiti y'e Kamwenge mu Paalamenti ya Uganda ey'ekkuminemu . Era yali mmemba ku kakiiko ka Paalamenti akavunaanyizibwa ku by'obulamu mu Uganda okuva mu 2021 okutuuka mu 2022 n'akakiiko akakakasa Gavumenti aka Government Assurances Committee.   

## Obuto bwe n'emisomo gye
Bahireira yazaalibwa mu Disitulikiti y'e Kamwenge mu Buggwanjuba bwa Uganda mu Bukama bwa Tooro .

Bahireira yatikkirwa diguli mu by'obujjanjabi eya Bachelors of Science in Nursing okuva mu Clarke International University (CIU) mu 2012.   Yatikkirwa diguli ey'okubiri mu by'obujjanjabi okuva mu Uganda Martrys University Nkozi. 

## Emirimu gye n'obumanyirivu
Bahireira yaliko omukungu omukulu mu by'obujjanjabi n'abazaalisa mu ddwaaliro e Rukungyu mu Disitulikiti y'e Kamwenge . Yaweerezaako ng'akulira ebyobulamu mu Disitulikiti y’e Kamwenge. Oluvannyuma Bahireira yalekulira emirimu gya gavumenti n'ayingira ekitongole kya Bubirigi ekya Belgian developing agency nga bw'akola okutuukiriza ebigendererwa bye mu byobufuzi. Mu 2020, yavuganya ng’omukwasi wa bendera y'ekibiina kya National Resistance Movement (NRM) kyokka n’awangulwa Azairwe Dorothy Kabaraitsya. 

Mu 2021, Bahireira yesimbawo ku kifo ky'omubaka omukyala mu Paalamenti akiikirira Disitulikiti y’e Kamwenge ng’avuganya ku bwa nnamunigina mwe yafunira obululu 38,309 era nga yawangula Azairwe Dorothy Kabaraitsya gwe yali avuganya naye nga yafuna obululu 36,601.  

Bahireira yaweereza ku kakiiko akavunaanyizibwa ku by’obulamu mu Paalamenti ya Uganda mu 2021 okutuuka mu 2022.  Era ne ku kakiiko akavunaanyizibwa ku kukakasa Gavumenti n’okussa mu nkola mu Paalamenti ya Uganda.

## Soma ne bino

* Susan Nakawuki
* Lillian Bagala
* Akumu Catherine Mavenjina

## Ebijuliziddwa
Grace Namara

**Grace Namara** Munnayuganda, munnabyabufuzi era mubaka wa Paalamenti. Yakiikiridde Disitulikiti y’e Lyantonde mu Paalamenti ya Uganda ey’omunaana.     

## Ebimukwatako eby'omunda
Namara mufumbo eri Mw. Godfrey Kirumira Munnayuganda era omusuubuzi.   

## Emirimu gye egy'ebyobufuzi
Namara yavuganya ne Ruth Asiimwe Karyaju mu kulonda kw'ekibiina kya National Resistance Movement mu Disitulikiti y’e Lyantonde kyokka oluvannyuma n’aggyayo obwagazi n’eyeesimbyewo ku bwannamunigina.   Mmemba w’ekibiina kya Visionary Women Sacco, ekibiina ky’ababaka abakyala nga 50. 

Mu 2010, Kanyaruju yatwala Namara mu kkooti ku musango gw’obwannannyini, kubanga Namara teyalina bisaanyizo bya kusoma bya s.6 (Uganda Advanced Certificate of Education eyeetaagibwa okuvuganya ku kifo mu Paalamenti ya Uganda). 

## Ebijuliziddwa
Josyline Kamateneti

**Josyline Kamateneti** Munnayuganda, munnabyabufuzi era mubaka mu Paalamenti. Ye MP omukyala akiikirira Disitulikiti y'e Ntungamo wansi w'ekibiina kya National Resistance Movement.   Era mmemba ku kakiiko k’ebyenjigiriza n’emizannyo. 

## Obuto bwe n'emisomo gye
Josyline yazaalibwa nga 16 Ogwokuna 1982 ku kyalo Nyabushenyi, mu ssaza ly’e Nyabushenyi mu Disitulikiti y’e Ntungamo eri omugenzi Tadeo Kanyankore - Kakiga ne Norah Twinomugisha. 

Josyline pulayimale yagisomera mu Nyakisa Primary School, Horny High School - Kabale ne Immaculate Heart Nyakibare Girls' Secondary School mu misomo gye egya O' levo ne A' levo. Yatikkirwa diguli mu by'obusuubuzi okuva mu Ssettendekero wa Makerere nga yakuguka mu by’ensimbi.

Josyline yakolako ne Crane Bank n'oluvannyuma n’agenda mu Bank of Uganda gye yakolera ng’omubalirizi w’ebitabo. 

## Ebimukwatako mu by'obufuzi
Josyline Kamateneti yavuganya ku kifo ky'omubaka omukyala owa Disitulikiti y’e Ntungamo n’akwata ekifo ekisooka n’obululu 156022, Natherine Matsiko Namara n’akwata ekyokubiri n’obululu 9175, Deborah Namara n’akwata ekyokusatu n’obululu 4789 ate Sayuni Crinimh n’akwata eky'okuna n’obululu 4641. 

## Ebimukwatako eby'omunda
Josyline mufumbo eri Sande Baata-Kaketto era alina abaana 4. 

## Ebijuliziddwa
Juliet Kakande Nakabuye

**Juliet Kakande Nakabuye** (yazaalibwa nga 13 Ogusooka 1978) Munnayuganda, munnabyabufuzi mu Paalamenti ya Uganda ey'ekkuminemu wansi w'ekibiina kya National Unity Platform (NUP) ng'akiikirira Masaka City .          

## Emirimu gye egy'ebyobufuzi
Ono wa kakiiko akagaba emikisa egy'enkanankana n'akakiiko ka bakozi ba gavumenti ne Gavumenti ez'ebitundu mu Paalamenti ya Uganda . Yali omu ku bakulembeze b’Ekibuga Masaka abaasaba Minisitule y’Ebyettaka Olw’okutunda ebyapa ebijingirire. 

## Laba ne bino

* Florence Namayanja
* Olukalala lw’abakiise mu Paalamenti ya Uganda ey’ekkuminemu
* Disitulikiti y'e Masaka
* Paalamenti ya Uganda
* Omubaka wa Paalamenti
* National Unity Platform

## Ebijuliziddwa


## Ebijuliziddwa w'abweru wa Wikipedia

* Omukutu gwa Palamenti ya Uganda
* Juliet Nakabuye Kakande ku mukutu gwa Twitter
Margret Okunga Makoha

**Margret Okunga Makoha**, amanyiddwa nga **Margaret Makokha**, Munnayuganda, munnabyabufuzi eyasooka okuba omubaka wa Paalamenti omukyala owa Disitulikiti y’e Namayingo empya mu kulonda kwa bonna okwa 2021 wansi w’ekibiina ky’ebyobufuzi ekya National Resistance Movement .   

## Laba ne bino

* Olukalala lw’abakiise mu Paalamenti ya Uganda ey’ekkuminemu
* Disitulikiti y’e Namayingo
* National Resistance Movement
* Omubaka wa Paalamenti

## Ebijuliziddwa


## Ebijuliziddwa w'abweru wa Wikipedia

* Omukutu gwa Palamenti ya Uganda
Acayo Christine Cwinya

**Acayo Christine Cwinya** era amanyiddwa nga *Christine Cwinya-Ai Acayo* (Yazaalibwa nga 31 Ogwomusanvu 1968) Munnayuganda, munnabyabufuzi mu Uganda. Yaliko omubaka wa Paalamenti mu Paalamenti ya Uganda ey'omwenda ng'akiikirira Disitulikiti y'e Nebbi .  Mmemba mu kibiina ky'ebyobufuzi ekiri mu buyinza ekya National Resistance Movement . 

## Emisomo gye
Azalibwa Jonam. Mu 1993, Acayo yatikkirwa diguli eyookubiri mu by'enjigiriza, okuteekateeka n'okuddukanya emirimu eya Master's Degree in Education okuva ku Ssettendekero wa Makerere . 

## Olugendo lwe mu by'obufuzi
Ye mukwasi wa bendera omutongole ow'ekibiina kya National Resistance Movement mu Disitulikiti y’e Nebbi.  Mu kwogera kwe okw’ebyobufuzi, yakubirizza obwetaavu bw’abantu bonna okukolera awamu okulwanyisa obutamanya, obwavu n’endwadde mu Nebbi okuggyako okulwanagana.

## Laba ne bino

* Olukalala lw’abakiise mu Paalamenti ya Uganda ey’omwenda

## Ebijuliziddwa

## Ebijuliziddwamu w'abweru wa Wikipedia

* morph.io: buli munnabyabufuzi-asika/uganda-parliament-esika
* https://www.acode-u.org/Fayiro eziteekeddwako/PSDA12.pdf
* https://web.archive.org/web/20220626234118/https://www.ec.or.ug/sites/Elec_results/2011_Woman_MP.pdf
* Abakyala Abakiise
Gertrude Kulany

**Gertrude Kulany** (23 Ogwekkuminogumu 1951 – 28 Ogusooka 2021) yali Munnayuganda, mubaka mu Paalamenti ya Uganda, munnabyabufuzi, era omulwanirizi w'eddembe ly'abaana ab'obuwala ku nsonga y'okusalako ebitundu byabwe eby'ekyama . Kulany yaweereza mu lukiiko lwa Ssemateeka mu 1994, n'oluvannyuma n’akiikirira Disitulikiti y’e Kapchorwa ng’omubaka omukyala mu Paalamenti akiikirira Disitulikiti eyo wakati wa 2001 ne 2006 mu Paalamenti ya Uganda ey’omusanvu.

## Obuto bwe n'emisomo gye
Kulany yazaalibwa David ne Joyce Arapta. 

Yasomera mu Mount Saint Marys College Namagunga okusoma siniya, n’oluvannyuma n'agenda e Makerere Yunivasite  mu matendekero aga waggulu.  Era yalina dipulooma mu nkola y'amakolero ne satifikeeti mu nsonga z'abakyala eya Women's Studies . 

## Emirimu gye

### Eby'obufuzi
Kulany yali mu lukiiko lwa National Resistance Council wakati wa 1989 ne 1996.  Mu kulonda kwa Uganda okwa 1994 mu lukiiko lwa Ssemateeka wa Uganda, Kulany yalondebwa ng'omubaka okukiikirira Disitulikiti y'e Kapchorwa era n'aweereza mu kifo kino okutuusa mu 1995. Oluvannyuma, yaweereza ng'omubaka omukyala akiikirira mu Kapchorwa mu Paalamenti ya Uganda ey’omusanvu okuva mu 2001 okutuuka mu 2006. 

### Okuwangulwa kwa kamyufu k'ekibiina kya NRM
Mu kalulu k'ekibiina kya NRM ak'ani anakikwatira bendera nga beetegekera okulonda kwa bonna okwa 2006, Kulany yawangulwa Rukiya Chakamondo eyagenda mu maaso n’amusikira ku bw'omubaka omukyala owa Kapchorwa . 

### Emirimu gye egy'okulwanirira eddembe ly’obuntu
Kulany yakola kampeyini z'okulwanyisa okusalako ebitundu by'ekyama by'abakyala . Yawakanya enkola ebadde ebunye mu bitundu by’e Sabiny ne Pokot mu Buvanjuba bwa Uganda era n’awaayo obujulizi mu mpaaba z’amateeka ez’amaanyi ng’ayagala okufuula ekimenya amateeka. Ebintu bye yakola mwalimu okuwa obujulizi obusookerwako eri amateeka n'okulwanirira eddembe ly'abakyala mu Uganda v.Attorney General, ogwagamba nti okukomola abakyala kutyoboola eddembe lya Ssemateeka. 

Mu kiseera kye yamala mu Paalamenti, yawagira kaweefube w’okukola etteeka erifuula okukomola abakyala omusango ng’asindiikiriza abakola n’abatumbula omukolo guno okuvunaanyizibwa. 

Mu mboozi z’amawulire ne lipoota z’ensi yonna, Kulany yanyonyola ku puleesa z’obuwangwa n’okusoomoozebwa mu mbeera z’abakyala naddala abo abalwanisa enkola eno ng’essira aliteeka ku by'enjigiriza n’okumanyisa abantu mu kitundu ng’ebikozesebwa ebikulu mu nkyukakyuka. 

### Enzirukanya y’emirimu
Kulany yaliko omumyuka wa ssentebe w’olukiiko olufuzi olwa National Enterprise Corporation (NEC) (2014–2015).  nga kwotadde n'okubeera memmba ku lukiiko olufuzi olwa National Social Security Fund (NSSF) Kulany era yaliko omumyuka wa dayilekita w'okunoonyereza mu kibiina kya National Resistance Movement (NRM) okuva mu 2005 okutuusa mu 2006​ 

## Ebimukwatko eby'omunda
Kulany yafa kookolo nga 28 Ogusooka 2021.  We yafiira, yalina emyaka 69 era yali ajjanjabiddwa mu malwaliro ag'enjawulo omuli Kampala, Nairobi ne Buyindi olw’obulwadde bwe. 

## Laba ne bino

* Disitulikiti y’e Kapchorwa
* Paalamenti ya Uganda
* Rukiya Chekamondo

## Ebijuliziddwa
Faith Nakut

**Faith Nakut** era amanyiddwa nga ***Nakut Faith Loru Chuna*** Munnayuganda, munnabyabufuzi era omubaka mu Paalamenti ya Uganda omukyala akiikirira Disitulikiti y’e Napak mu Paalamenti ya Uganda ey’ekkuminemu wansi w’ekibiina ky’ebyobufuzi ekya National Resistance Movement .      

## Ofiisi y’ebyobufuzi
Mu 2024, yawa minisitule y’ebyobulamu omulimu gw’okunoonyereza ku miwendo gy'abakyala abafiira mu sanya egyali gilinye mu ddwaliro ekkulu erya Moroto Regional Referral oluvannyuma lw’okufa kwa Sarah Nadiye, omukyala ow’ekkumi n’ababiri okufa mu 2024 mu kitundu ky’e Karamoja.  Yasaba Paalamenti ya Uganda okugaana enkola ya Minisitule y’ebyenjigiriza ey'abasomesa ba nasale bonna okufuna diguli.  Era yayogera ku miwendo gy’okusoma n’okuwandiika egya wansi mu kitundu ky’e Karamoja.   Faith era mu kiseera kino aweereza ku kakiiko k’ebyensimbi, akakiiko akakola ku by'enguudo n'ebizimbe, n’akakiiko akavunaanyizibwa ku kubala ebitabo bya gavumenti (Gavumenti y’ebitundu) mu Paalamenti ya Uganda. Era abadde alwanisa okukukusa abaana mu kitundu kino. 

## Laba ne bino

* Olukalala lw’abakiise mu Paalamenti ya Uganda ey’ekkuminemu
* Paalamenti ya Uganda
* Disitulikiti y’e Napak
* National Resistance Movement

## Ebijuliziddwa w'abweru wa Wikipedia

* Omukutu gwa Palamenti ya Uganda
* Nakut Faith Loru Chuna ku mukutu gwa Twitter
* Faith Nakut Chuna ku email & essimu
* https://ugandaradionetwork.net/a/fayiro.php?fayiroId=371336
* https://dailyexpress.co.ug/emitwe/okukkiriza-nakit/

## Ebijuliziddwa
Rose Nalubowa

**Rose Nalubowa** Munnayuganda, musomesa era munnabyabufuzi eyavuganya ku kifo ky'omubaka omukyala ow'ekibuga Masaka mu kulonda kwa bonna okwa 2026 wansi w'ekibiina kya National Unity Platform . Ono yaliko omumyuka w’omukulu w’essaza ly’e Buddu (Pookino). 

## Obuto bwe n'emisomo gye
Nalubowa alina diguli mu busomesa, demokulasiya n'enkulakulana ne dipuloma ey'enyongereza mu byokukwasaganya abakozi eya Postgraduate Diploma. 

## emirimu gye
Nalubowa yaliko omuwandiisi w'ebyenjigiriza mu kakiiko akavunaanyizibwa ku by'enjigiriza mu Disitulikiti y'e Rakai era nga yali mmemba ku lukiiko olufuzi olwa St. Bernard.   Yali ssentebe w’akakiiko k’obuweereza mu Disitulikiti y’e Kyotera wakati wa 2018 ne 2024,  era nga ye mukwanaganya w’ebyenjigiriza n’obuweereza bw’abantu mu kakiiko k'abaweereza b'omu Bulabirizi bw’e Masaka.   Kaliisoliiso wa Gavumenti yawabula akakiiko k'abakozi ba gavumenti aka Public Service Commission okugaana okuddamu okulondebwa ekisanja eky'okubiri ekyamuleetera okunoonya obwenkanya okuva mu kkooti enkulu, eyawa okusalawo n’eragira Kaliisoliiso okumuliyirira obukadde bwa sillingi 150. 

Ono yabadde yeesimbyewo ku kaadi y'ekibiina kya National Unity Platform okuvuganya ku ky’omubaka wa Paalamenti omukyala ow'ekibuga Masaka mu kulonda kwa bonna okwa 2026, gye yalangirirwa ng’omuwanguzi, okusalawo okwasazibwamu Ssaabalamuzi w'e Masaka Abert Asiimwe, eyalangirira eyali amuvuganya, Justine Nameere, oluvannyuma lw’okuddamu okubala obululu obwabaddemu obutakkanya n'okusika omuguwa.  Yajulira mu kooti enkulu ng'asaba okusazaamu ekiragiro kya Asiimwe eky'okuddamu okubala obululu obwaviirako okusazaamu obuwanguzi bwe

## Laba ne bino

* Florence Namayanja
* Betty Nambooze
* Juliet Kakande

## Ebijuliziddwa


## Ebijuliziddwa w'abweru wa Wikipedia

* Omubaka wa Masaka Race
Patricia Magara

**Patricia Magara** (yazaalibwa 1978) Munnayuganda, munnamateeka era munnabyabufuzi ye ssentebe w'ekibiina kya liigi y'abakyala ba National Resistance Movement e Luweero, era muwala wa Sam Magara, munnayuganda omuyeekera eyattibwa mu 1982. 

## Obuto bwe n'obuyigirize
Magara yazaalibwa mu 1978 eri omugenzi Sam Magara ne Joy Magara e Nairobi mu Kenya, bazadde be gye baali mu buwanganguse. Baganda be kuliko Emmanuel Noowe, Stalin Kanduho, ne Sam Mwerindebiro. 

Yatandika okusoma mu Indian Nursery e Nairobi, era yeegatta ku ssomero lya Budo Junior school mu 1986 n’oluvannyuma Jinja Army Boarding School, gye yamaliriza okusoma pulayimale . Magara yasomera mu Namasagali College okumala emyaka ebiri n’alyoka yeegatta ku Mary Hill High School e Mbarara, gye yakolera siniya eyomukaaga yagikolera ku Bweranyagi Girls oluvannyuma yaweebwa ekifo mu Ssettendekero wa Makerere okusoma diguli mu mateeka. 

## Emirimu gye
Omulimu Patricia gwe yasooka okukola ng’amaze okutikkirwa mu 2002 gwali gwa Kaliisoliiso wa gavumenti okumala emyezi mukaaga, oluvannyuma n’akolera mu maka g'obwa Pulezidenti oba State House okutuusa mu 2010 lwe yeegatta ku minisitule y’ebyamateeka n'ensonga za ssemateeka. 

Ye ssentebe w'ekibiina kya Women's League NRM e Luweero .  Yakiikirira ekibiina kya National Resistance Movement ng'akutte bendera mu Konsityuwensi ya Katikamu ey'Obukiikaddyo mu kulonda kwa bonna okwa 2021 gye yawangulwa Hassan Kirumira owa National Unity Platform .  Mu kalulu k'ekibiina yawangula Abubakar Kalume era najjulira mu kakiiko ka NRM ng'asaba obululu okusazibwamu olw'okuteebereza nti kalimu obukumpanya, emivuyo n'okutaataganya ebyali bivudde mu kulonda  Kkooti eno yagoba okusaba kwe kuno olw’obutaba na bujulizi bwesigika obwamuleetera okuvuganya ku bwannamunigina mu kulonda kwa bonna okwa 2026.  

## Ebimukwatako eby'omunda
Magara maama w’abaana babiri nga mufumbo eri Sam Buchanan.   

## Laba ne bino

* Sam Magara
* Sarah Najjuma
* Brenda Nabukenya

## Ebijuliziddwa


## Ebijuliziddwa w'abweru wa Wikipedia

* Patricia awangudde akalulu ka pulayimale mu kibiina kya NRM ku Katikamu South
Endingidi

**Endingidi** kika kya kivuga ekifulumya amaloboozi okuva mu lukoba ezisibiddwa ku muti n'endongo mu Uganda . Endingidi erina akaguwa oba akawuzi kamu akasibiddwa ku muti okuva ku mutwe okutuuka ku kaduli omusibuka amaloboozi nga kano kakoleddwa mu muti kungulu nekusabikibwako eddiba. Eddiba lino ebiseera bingi liggyiibwa ku nswaaswa era ligololwa obuti oba obuuma obukubwa munda waalyo nenduli y'omuti. Olususu olukozesebwa ku ndingidi oluusi bwelutaba lwa nswaswa lutera okuba olw’embuzi ento, endiga oba ttimba. Eddiba eriba ligenda okukozesebwa ku ndingidi lirongoosebwa bulungi era linnyikibwa mu mazzi okumala olunaku lulamba nga terinaleegebwa ku kaduli akakola endingidi. Nga ogyeeko akaduli okuli eddiba ly'ensolo, endingidi era ebaako omuti oguyita mukaduli era kuguno kwekuyita akaguwa akakubibwa okuvaamu eddoboozi era kubeerako n'ekifo awaleegerwa omuguwa oba wuzi eno. Wuzi y'endigidi oluusi ekolebwa mu ddiba ly'ensolo kyokka nga ebiro bino waliwo nabakozesa obuguwa bwa nayirooni era nga mukunyweza akaguwa kano akabaani kateekebwa kunkomerero ya wuzi okusobola okwanguya okufulumya amaloboozi n'obutaleegulukuka.

Okusinziira ku bannabyafaayo, endingidi si kivuga ki nnansangwa mu  Ankole wabula kisuubirwa okuba nga kyasibuka mu bukama bwa Bunyoro Kitara ebiro bini obuyitibwa Bunyoro nga mu mwaka gwa 1910. Mu biro ebyo Obukama bwa Bunyoro bwali bukyatwalibwanga obukulembeze obw'enono obutwala abantu abagwa mu Kiti kya "Bantu" abasinga obunji mu buvanjuba Africa. Bannabyabafaayo abamu bagamba nti Endingidi abantu abasibuka mu bwakyabazinga bwa Busoga mu Buvanjuba bwa Uganda era ekivuga kino kiganzi nnyo mu Busoga okusinga mu bitundu bya Uganda ebirala byonna. Kino kyegatta ku bivuga ebirala ebimanyiddwa okuyiiyizibwa e Busofa nga ebigwala  http://www.singingwells.org/instrument-ethnicities/busoga/, https://www.newvision.co.ug/new_vision/news/1333991/bigwala-busoga-royal-music-dance

Omuzannyi w'endingidi bwaba agiggyaamu amalooboozi oluusi agawereekereza ebigambo ebimumuunye oba ebiyimbe. Mu Busoga endingidi yateranga kukubibwa yokka awatali kugattibwako kivuga kirala naye ensangi zino etandise okulabibwako nga ezanyibwa ng'ewerekerwa eղղoma n’ebivuga ebirala. Mu bantu abasangibwa e Kooki wamu n'Abaziba, endingidi zitera kuzannyibwa bbiri omulundi gumu wamu n’engoma nga bwebagattako n’okukuba mu ngalo. Mu Bakiga n'Abahororo endingidi zikubibwa wamu n’entongooli ezikoleddwa mu mabanda .

Endingidi ekozesebwa mu miziki mu biseera eby'okuwummulamu. Endingidi era ekubibwa mu nnyimba ez’emikolo nga embaga n'emirala.
Enid Origumisiriza

**Enid Origumisiriza** munnabyabufuzi mu Uganda . Ye mubaka w'abakyala mu Disitulikiti y'e Kabale mu paalamenti ya Uganda . Yawangula ekifo kino mu paalamenti mu 2026 ku kibiina kya National Resistance Movement (NRM) mu kulonda kwa bonna okwaliwo mu Uganda mu 2026 .   Ayagala nnyo okuweereza abalonzi be okukendeeza obwavu mu kitundu kye.  Yawangula akamyufu ka NRM  n'afuna obululu 53,713, n'awangula Catherine Atwakiire Ndamira, eyafuna obululu 47,246.  

## Obuyigirize n’obuvo bwe
**Enid Origumisiriza** yazaalibwa ku kyalo Kashumurizi mu Disitulikiti y'e Kabale . Yasomera mu ssomero lya Bishop Kivigyere Girls' School. Oluvannyuma yeegatta ku Kigezi High School for Ordinary and Advance level studies ne yeeyongerayo mu National Teachers' College, Kabale. Enid Origumisiriza yatikkirwa diguli eyookubiri mu by'enjigiriza okuva mu Bishop Barham University. Yakolera mu Kigezi High School ng’omusomesa era omusomesa omukyala omukulu. .Yali mukulembeze okuva dda , ne mu kiseera kye yali mu ssomero lya siniya , Yali *Deputy Head Girl*. Mu **National Teachers’ College**, yali ssentebe w’ekibiina kya *Christian Union*. Oluvannyuma mu bulamu bwe, ya kulembera ebibiina by’abakyala bingi. Naye okuyingira mu byobufuzi mu ngeri ekakasa yatandika mu mwaka gwa 2019.

## Laba ne

* Paalamenti ya Uganda
* Sarah Achieng Opendi, Omuwandiisi w’ebitabo
* Idah Nantaba
* Rebecca Kadaga

## Ebiwandiiko ebikozesebwa

# 
# 
# 
# 
#
COVID-19

**Obulwadde bwa Coronavirus 2019** ( **COVID-19** )  obuva ku bulwadde buva ku  (SARS-CoV-2). Obubonero butera okubeera omusujja, okusesema,  okukoowa, okulumwa omutwe, obutawunyiriza  obutawomerwa, okulumwa n'okuzimba emimiro, okusesema, n’ekiddukano. Okutandika kutera kuba ku nnaku bbiri oba kkumi n’ennya oluvannyuma lw’okukwatibwa akawuka kano. Abantu abamu; wabula, tofuna bubonero bwonna.

 kusinga kubaawo ng’omuntu alina akawuka akwatagana nnyo n’omuntu omulala. Kino kiyinza okubaawo nga kiyita mu mpewo oba obutondo obutono obulimu akawuka kano. Tekitera kubaawo, akawuka kayinza okusaasaana nga kayita mu bifo ebirimu obucaafu. Abantu basobola okusaasaanya akawuka kano nga wabulayo ennaku bbiri okulaga obubonero, era okutwalira awamu basigala nga basiigibwa okumala ennaku eziwera 10, wadde ng’abo abalina obulwadde obw’amaanyi bayinza okusiigibwa okumala ebbanga eddene. Okutwalira awamu okuzuula obulwadde buno kuyita mu polymerase chain reaction (PCR) oba okukebera amalusu mu bwangu okuva mu nnyindo oba emimiro.

Ebikolwa eby’okuziyiza mulimu okubeera ewala mu mubiri, okukozesa masiki ya ffeesi ey’omutindo ogwa waggulu, okuyingiza empewo emala mu bifo eby’omunda, n’okubeera mu kalantiini. Eddagala erigema eriwezaako era likendeeza ku bulabe. Obujjanjabi bungi buba bwa bubonero era buwagira. Mu abo abateetaaga kuweebwa kitanda mu ddwaaliro, naye nga bali mu bulabe obw’amaanyi, nirmatrelvir/ritonavir, remdesivir, oba molnupiravir eyinza okukozesebwa. Ku abo abeetaaga obujjanjabi bwa oxygen, dexamethasone ne remdesivir ziyinza okukozesebwa. Ku abo abaali beetaaga okulabirira ennyo tocilizumab oba sarilumab eyinza okugattibwako.

Ku bantu abo abafuna obubonero, nga 80% bawona nga tebeetaaga kujjanjabibwa mu ddwaaliro, 15% beetaaga obujjanjabi bwa oxygen, ate 5% beetaaga obujjanjabi obw’amaanyi. Abantu abakadde n‟abo abalina ebizibu ebirala eby‟obulamu bali mu bulabe bwa maanyi. Nga abasinga batereera oluvannyuma lwa wiiki ntono, abamu bakyagenda mu maaso n’okufuna ebizibu ebitali bimu ( long COVID ) okumala emyezi. We bwazibidde nga 19 ogw'okubiri 2026 waakiri abalwadde 676 bali bakakasiddwa ekivuddeko abantu abasoba mu miliyooni 6.88 okufa. Omuwendo gwennyini ogw’abaafa gwali; wabula, nga zibalirirwamu kumpi obukadde 20 okutuuka nga December 31st 2021. Omulwadde eyasooka okumanyibwa yazuulibwa mu kibuga Wuhan ekya China, mu December wa 2019 .  Okuva olwo obulwadde buno bwasaasaana mu nsi yonna, ekiviiriddeko ssennyiga omukambwe okugenda mu maaso.

## Ebiwandiiko ebikozesebwa
Eugenia Nassolo

munnayuganda omutandisi w'emirimu era  munnabyabufuzi nga ye mubaka wa Paalamenti omulonde owa Lubaga ey'obukiika ddyo  wansi wa National Unity Platform mu Paalamenti ey'ekkumi n'ebiri. 

## Okusoma kwe
Awo nga mu Mwezi ogwokubiri 2023, Nassolo yatikkirwa ddiguli esooka mu ngeri embeera z,ebitiundu gye zikosaamu abantu ababiwangaaliramu (Community Psychology-BCPS) okuva mu yunivasite y’e Makerere . Okunonyerezaa kwe okw'okusama kwalimu okunoonyereza ku kukabirirwa (Stress) ,enkola y’okugumira embeera n’obulamu obulungi mu birowoozo. 

## Emirimu gye
Nassolo mubaka wa Paalamenti owa ow'ekitundu kya Lubaga ey'obukiika ddyo mu paalamenti ey'ekkumi n'ebiri ng'akiikirira ekibiina kya National Unity Platform . Yawangula  abeesimbawo munaana mu kuvuganya kwe kumu n’obululu 35,366.   Mu kwetegekera okulonda kwa bonna okwa 2021, yammibwa ttiketi ya National Unity Platform eyaweebwa Aloysious Mukasa . Oluvannyuma yeesibawo  ng'akwatidde ekibiina kya Democratic Party bendera . Kyokka yawangulwa wadde nga yawagirwa Ekeleziya katulika n’Obwakabaka bwa Buganda .    Ekirala, yawaaba ebyava mu kulonda mu kkooti enkulu kyokka oluvannyuma omusango n’aguggyayo.  

## Laba ne

* Justine Nameere, omusajja omulala
* Mastula Namatovu
* Shamim Nambassa

## Ebijuliziddwa


## Ebijuliziddwa wabweru wa Wikipedia

* Sisinkana Eugenia Nassolo eyeesimbyewo ku tikiti ya NUP
Betty Muzanira

**Betty Muzanira Bamukwatsa** (yazaalibwa 3 Ogwomwenda 1968) Munnayuganda, munnabyabufuzi era nga yaliko omukyala omubaka mu Paalamenti eyali akiikirira Disitulikiti y'e Rukungiri, mu Buggwanjuba bwa Uganda .

## Obuto bwe n’obuyigirize
Muzanira yazaalibwa ku kyalo Bwera mu Ggombolola y'e Rushasha mu ssaza ly’e Nyakagyeme mu Konsityuwensi y’e Rujumbura mu Disitulikiti y’e Rukungiri. Yazaalibwa Stanley Katakara ne Veronica Buhenda.

Muzanira alina diguli mu busomesa bwa pulayimale okuva mu Uganda Matryrs University Nkozi.  Yewandiisa okufuna satifikeeti y'abasomesa mu kibiina eky'okusatu eya Grade III mu ttendekero ly'abasomesa erya Rukungiri Teachers College Nyakaina. Oluvannyuma yaddayo okusoma n’afuna Dipulooma mu kusomesa Pulayimale okuva mu ttendekero ly’abasomesa erya National Teachers' college Kakoba mu Mbarara.

## Emirimu gye
Muzanira yagutandika emirimu gye mu by’enjigiriza ng'omusomesa gy’amaze emyaka egisukka mu makumi abiri ng’asomesa abayizi enkumi n’enkumi ku mutendera gwa nasale. Yasomesa mu masomero ag’enjawulo omuli Rukungiri Modern primary school ne Rukungiri universal primary school, era n’atandikawo kindergarten ye mu 2005, LittleAngels infants Primary school e Rukungiri. Muzanira era yaweereza ku bukiiko obukulembera mu masomero ag'enjawulo, amatendekero g’eddiini, amatendekero g’abasawo n'ebitongole ebirala. 

Mu kiseera kino, yamanyibwa nnyo nga ‘Teacher Betty’. 

## Emirimu gye egy'ebyobufuzi
Muzanira yatandika olugendo lwe olw’ebyobufuzi nga Ssentebe LC3 ku Ggombolola y'e Rukungiri wakati w’omwaka 2001 ne 2006. Oluvannyuma yafuuka kansala wa Disitulikiti ng’akiikirira omuluka gw’e Rwakabengo mu munisipaali y’e Rukungiri. Wano, era yaweerezaako ng’omumyuka wa ssentebe w’ekibiina ekigatta aboogezi b’ebibuga mu ggwanga ku mutendera gw’eggwanga era mu kiseera ekimu n’aweereza nga pulezidenti wa Kiraabu ya Rotary club eya Rukungiri.

Nga 1 Ogwomukaaga 2018, Muzanira yalangirirwa ng’omubaka mu Paalamenti omukyala wansi w'ekibiina kya FDC (Forum for Democratic Change) oluvannyuma lw’okuwangula akalulu akaali ak’okujjuza ekifo.  

## Bye yafuna

* 2001 - yalondebwa ssentebe wa LC3 Rukungiri town council
* 2007- yafuuka kansala wa Disitulikiti ku Munisipaali y’e Rukungiri
* 2018 - Omubaka wa Paalamenti omukyala omulonde owa Disitulikiti y'e Rukungiri

## Okusika omuguwa
Muzanira yali yeenyigira mu musango gwa kkooti ku kkooti enkulu e Kabale mu 2016 gye yali yeemulugunya ku kikolwa ky’okubba obululu ekyakolebwa mu kulonda kwa 2016. Oluvannyuma omusango guno gwasindikibwa mu kkooti ensukkulumu era okulonda ne kulagibwa okuddibwamu mu Disitulikiti y’e Rukungiri.  

## Ebimukwatako eby'omunda
Betty Muzanira nnamwandu era maama wa omwana omu.

Ebijuliziddwa
John Baptist Walusimbi

**John Baptist Walusimbi** munnabyabufuzi era yinginiya eyaweerezaako nga Katikkiro  w’Obwakabaka bwa Buganda okuva mu 2008 okutuuka mu 2013.

## Katikkiro wa Buganda
Walusimbi yalondebwa nga Katikkiro wa Buganda  nga 1 Omwezi ogusooka  2008 era n’aweereza mu kifo kino okutuusa mu 2013.  Yatwalibwa ng’omuntu  omukakkamu atali wa ntalo ayagala obwenkanya era atayagala kulaga ludda lwa byabufuzi kwagwa mu lujjuddwe  bw’ogeraageranya ne Katikkiro Dan Muliika  Mu 2008, yasaba emirembe wakati wa Mengo ne gavumenti eya wakati. 

Walusimbi yakkirizza okusaba kwa Pulezidenti wa Uganda Yoweri Museveni okusisinkana Ssaabanyala ow' Abanyala ne Ssaabaruuli ow' Abaruuli, ekyaviraako abakungu ba Buganda abamu ne bannamwooyo gwa Buganda okulumiriza Walusimbi okuteembeeta ebigendererwa bya Museveni eby'ebyobufuzi. 

Mu kiseera kye nga Katikkiro, w'Obwakabaka bwa Buganda, obwegugungo bwa 2009 bwaliwo , obwaleka abangi nga bafu n'okufuna ebisago.  Obujagalalo bwaleetawo okwonoona ebintu mu mu Kampala era ne kiviirako gavumenti okuggala leediyo ya CBS FM, leediyo entongole ey’obwakabaka. 

Yatandikawo kaweefube w’Omumuli okutumbula enyingiza y’amaka ng’ayita mu by'obulimi.  Era yakola pulojekiti 'okutumbula  ku bintu Buganda mweggya ensimbi , omuli ekizimbe ky'ebyobusuubuzi ekya Muganzirwazza e Katwe.

Walusimbi yafuulibwa Knight of the Grand Collar of the Royal Order of Merit of Prince Uchicho nga ye Kabaka Julio I ow'Abaafro-Bolivia . 

Ekisanja kye eky’emyaka ena kyayongezebwayo omwaka omulala. 

## Enkaayana eziriwo
Mu 2021, ekitongole kya Uganda  ekitwala ba yinginiya ki Ugandan Engineers Registration Board kyamuggya ku lukalala lwa ba yinginiya , ekyamulemesa okugenda mu maaso n’okukola nga yinginiya. 

Mu Mwezo ogwomwenda  wa 2024, amawulire gaalaga nti Walusimbi yali ayolekedde okusibwa olw’okulemererwa okusasula amabanja  agamubanjibwa Micheal Hadoke, omuwozi w'ensimbi mu kibuga.  Ba wannyondo baabanja omugatte gw'ebbanja ogwa siringisi sh 305,350,000. 

## Ebitiibwa

*  Knight wa Grand Collar y’Obwakabaka obw’Obwakabaka obw’Omulangira Uchicho

## Emmeeza y’obusika

## Ebijuliziddwa

# 
# 
# 
# 
# 
# 
# 
#
Katonda

**Katonda** lye linnya erikozesebwa okutegeeza Omutonzi owokuntikko mu ddiini y'ennono ey' abantu Abaganda, ng'abasinga basinziira mu Uganda ey'a leero.  Katonda atwalibwa nga taata era omukulembeze w’ekibiina kya ba Katonda b'Abaganda, ekimanyiddwa awamu nga *ba Lubaale* (Mu bumu. L*ubaale* ).  

## Okukiikirirwa
Okufaananako ba Katonda bangi abookuntikko  abAfirika, Katonda alowoozebwako nga katonda ow’ewala abeera mu bbanga  —erikiikirira eggulu—era takwata butereevu ku nsi ey’ebintu. Wabula okubeerawo kwe kuwulirwa okuyita mu bikolwa *bya ba lubaale* .  Wadde nga teyeenyigira mu nsonga z'ensi, Katonda wali mu mulamu obw'oluvannyuma lw'okufa ng'era akubiriza okusalawo kw'abantu.

Nga Katonda omutonzi, Katonda naye yatonda omuntu eyasooka; omusajja Kintu.  Era kigambibwa nti ye yatonda Bukulu, katonda ng'ezzadde lye likiikirira *abalubaale* abasinga obungi . 

Okusinziira ku Apollo Kaggwa (1934), Katonda alabika talina kinene mu nnono z’okusinza kw'Abaganda bw’ogeraageranya n’e  *ba lubaale*, ng'okusanga amasabo matono mu Kyagwe agaweereddwayo eri Katonda. Akawunti ze mu kifo ky'ekyo zaatwala Mukasa ng'omukulembeze *w'abalubaale* .  Emboozi ze wabula zaatwala Mukasa okubeera omuklulembeze wa ba Lubaale

## Amannya amalala
Okusinziira ku Arthur Cotterell (1997), waliwo amannya agawerako agakozesebwa mu kutegeeza Katonda: 

# *Lissoddene* (eriiso eddene mu bbanga) .
# *Kagingo* (mukulu w’obulamu) .
# *Ssewannaku* (ow’olubeerera) .
# *Lugaba* (omugabi) .
# *Ssebintu* (mukama w’ebintu byonna) .
# *Nnyiiggulu* (mukama w’eggulu) .
# *Namuginga* (oyo abumba) .
# *Ssewaunaku* (omusaasizi) .
# *Gguluddene* (omunene ennyo) .
# *Namugereka* (oyo agabanya) .

## Laba ne

* Eddiini mu Uganda

## Ebisingawo okusoma

* *Roscoe, J. (1901) nga bano. Ebiwandiiko ku mpisa n'empisa z'Abaganda. Ekitabo ky’ekitongole ky’eby’obutonde ekya Bungereza ne Ireland, 31, 117-130. doi:10.2307/2842788 nga bwe kiri*

## Ebijuliziddwa

# 
# 
# 
# 
#
Jackson Orem

**Jackson Orem** musawo omunnayuganda, akola ku kkansa era munoonyereza. Abadde ddayirekita w'ekitongole kya Uganda Cancer, okuva mu mwaka gwa 2004. 

## Ensibuko n’obuyigirize
Orem yazaalibwa mu Uganda era yasomera mu masomero ga ppulayimale ne siniya ag'omu kitundu. Kitaawe yali muvuzi wa mmotoka era nga mutunzi. Maama we yali mukyala wa waka. Oluvannyuma lwa siniya yayingizibwa mu ssomero ly'obusawo mu yunivasite e Makerere  erisinga obukadde mu buvanjuba bwa Afrika . Yatikkirwa diguli y'o busawo n'okulongoosa (MBChB). Oluvannyuma lw’okutendekebwa, yaddamu okuyingizibwa mu yunivasite e Makerere okusoma diguli eyookubiri mu by’obusawo (MMed), mu by’obusawo obw’omunda, n’atikkirwa ku ntandikwa y’emyaka gya 2000. 

Mu mwaka gwa 2002, yava mu Uganda n’agenda e Cleveland, Ohio, mu Amerika, okusoma diguli y'o kussa ekimu ey’emyaka ebiri mu by’omusaayi ne kookolo mu Yunivasite ya Case Western Reserve  . Oluvannyuma lw’okutikkirwa mu mwaka gwa 2004, yakomawo mu Uganda. Oluvannyuma, yaweebwa diguli ey'okusatu mu bufirosoofe (PhD) okuva mu Karolinska Institute e Solna, Stockholm County mu Sweden.  

## Omulimu
Mu mwaka gwa 2004, Orem yaddayo mu Uganda okukulembera ekitongole kya Uganda Cancer. Ye yekka omutendeke, ng'alina ebisaanyizo mu by’obulwadde bwa kkansa mu nsi eyalimu abantu obukadde 26 mu kiseera ekyo. Mu ntandikwa omugugu gw’abalwadde be gwali gusukka mu 10,000 buli mwaka. 

Mu mwaka gwa 2004, yatandika okukolagana ne Dr. Corey Casper n’abalala okuva mu Fred Hutchinson Cancer Research Center (Fred Hutch), mu Seattle, Washington, mu Amerika. Enkolagana eyo yaviirako Fred Hutch okuwa abayizi abamaze diguli ya MMed okuva mu Uganda ebifo bibiri buli mwaka, okugenda mu maaso n’okutendekebwa mu by’obujjanjabi bwa kookolo okumala emyaka ebiri mu Seattle.  Dr Victoria Walusansa, eyasooka okutikkirwa mu nteekateeka eyo kati mumyuka wa ddayirekita w’abasawo mu ttendekero lya Uganda Cancer . 

Okunoonyereza kwa Dr. Orem ku kookolo eyeekuusa ku yinfekisoni naddala eyeekuusa ku kawuka. Era ayagala nnyo okujjanjaba kookolo mu bifo ebirimu eby’obugagga ebitono. 

## Ebirala by’olina okulowoozaako
Dr Orem mukugu eyebuziibwako  mu by'obulwadde bwa kkansa mu minisitule y'ebyobulamu mu Uganda . Musomesa wa kitiibwa mu ttendekero lya ssayansi w'ebyobulamu e Makerere, era musomesa wa wabweru mu Fred Hutchinson Cancer Research Center. Mmemba mu kibiina ekikola ku by’enddwadde ezisigibwa mu minisitule y’ebyobulamu mu Uganda era ssentebe w’akakiiko akakola ku bizibu n’okulondoola ebibaawo mu nteekateeka y’okugema akawuka ka HPV mu ggwanga. 

Dr Orem muyambi wa dayirekita w’omukago gwa UCI/Hutchison Cancer Center Alliance wakati w’ekitongole kya Uganda Cancer n’ekya Fred Hutchison Cancer Research Center. Mmemba w’ekibiina ekigatta abalwadde ba mukenenya (AMC), NCI international BL Clinical Care Committee era munoonyereza omukulu mu kibiina ekinoonyereza ku mukenenya . 

## Laba ne bino

* Eddwaaliro lya Mulago National Referral Hospital
* Enteekateeka ya Uganda ku kookolo n'endwadde ezisiigibwa

## Ebiwandiiko ebikozesebwa

## Ebiyungo eby’ebweru

* Omukutu gwa Uganda Cancer Institute
Hussein Muyonjo Swengere

Hussein Muyonjo Swengere, amanyiddwa ennyo nga Swengere oba Swengere Everywhere, munnabyabufuzi, muzannyi wa katemba era omusasi wa laadiyo. Yalondebwa ng'omubaka wa paliyamenti owa Jinja North Division mu kulonda kwa bonna okwa Uganda okwa 2026 ku kaadi y'ekibiina kya National Unity Platform.

## Obulamu bwe obw'obuto n'omulimu gwe ogw'amawulire
Muyonjo yafuuka muyimbi era omusomi wa laadiyo ng'abeera Jinja. Yakolako ng'omusomi ku BABA FM era n'afuuka omumanyifu mu buvanjuba bwa Yuganda olw'ennyimba ze, ezaasaasaanyizibwa ku mikutu gya yintaneeti.

## Emirimu gy'ebyobufuzi
Swengere yayingira ebyobufuzi eby'okulonda mu 2026 ng'omuntu wa National Unity Platform (NUP). Yafuna okulondebwa kw'ekibiina mu Jinja North oluvannyuma lw'omubaka wa palamenti ali mu kifo ekyo, David Isabirye Aga, okuva mu lwokaano n'awagira okwesimbawo kwe.

Mu kulonda kwa bonna okwa 2026, yawangula ekifo ky'omubaka wa palamenti owa Jinja North Division, n'awangula abeesimbyewo abalala bangi okufuuka omubaka wa palamenti.

Oluvannyuma lw'okulondebwa, Swengere yagamba nti yali ayagala okulwanirira enkyukakyuka mu tteeka lya Uganda erikwata ku ddembe ly'obwannannyini ku biyiiye okusobola okunyweza obukuumi bw'abayimbi n'abawandiisi b'ebitabo.

## Obulamu bw'omuntu
Muyonjo agambye mu lujjudde nti ayagala okweyongera okwenyigira mu katemba n'okwesanyusaamu ng'ate akola emirimu gye egy'obukiise mu paalamenti.

## Ebyokulabirako